सो, जरूरत है हजारों निजी शरणगृहों की, जिनको इयन डाउलिंग जैसे नेक इंसान चलाते हों। लेकिन इनको चलाने में लगता है बहुत पैसा, सो मुंबई में जो बच्चियों की तिजारत का केंद्र माना जाता है, बहुत थोड़े निजी शरणगृह हैं, जिन्हें अच्छे एनजीओ चलाते हैं। इयन डाउलिंग का भी शायद अब तक बंद हो गया होगा, क्योंकि उस समय भी बंद होने वाला था, क्योंकि साठ बच्चियों का खर्च वे बहुत मुश्किल से उठा रहा था। मीटू अभियान का समर्थन मेनका गांधी बहुत बार खुल कर कर चुकी हैं, लेकिन उनका असली समर्थन तब दिखेगा जब महिला कल्याण मंत्री होने के नाते वे उन बेटियों का समर्थन करेंगी, जो इस देश की सबसे बेजुबान, बेबस बच्चियां हैं। सरकारी शरणगृह न सही, लेकिन सरकारी मदद से क्यों नहीं खुल सकते हैं निजी शरणगृह बेटी बचाओ, बेटी पढ़ाओ अभियान के तहत? जरूरतमंद हैं इस देश की वे बेटियां, जो वास्तव में बिलकुल बेजुबान हैं।